تورکیه‌نین حاتای شهری‌نین بلدیه صدری لطفی ساواش یونسکو طرفیندن حاتای-ین گاسترونومی ساحه‌سینده "یارادیجی شهرلر شبکه‌سی" عضو‌لوگونه داخیل ائدیلمه‌سیله علاقه‌لی فعالیت‌لره سرعت قازان‌دیرا‌جاق‌لارینی بیلدیردی.
لطفی ساواش قاتیلدیغی تدبیرده بیلدیردی کی، شهرین مطبخی‌نین گاسترونومی ساحه‌سینده آلدیغی عنوان بؤیوک اهمیته مالیک‌دیر.
حاتای داها اول EXPO 2021  قازاندیردیق‌لارینی، ایندی ده بو نایلیتی گاسترونومی ایله داوام ائتدیرمک ایستدیک‌لرینی وورغولایان بلدیه صدری "بو ایکی دیر حاتای اوچون قیزیل بیلرزیک‌دیر. شهرین گاسترونومی ایله علاقه‌لی دیرلرینه دایر فعالیت‌لرین آپاریلماسی اوچون واجیب اولان آدیم‌لار نؤوبه ایله آتیلا‌جاق. EXPO 2021-ین حاتای-دا کئچیریلمه‌سی و مطبخ مدنیتی‌نین اؤن پلانا چکیلمه‌سیله مثبت ایشلر گؤردوک.
لطفی ساواش آنتاکیادا خیدمته آچیلا‌جاق "گاسترونومی کوچه‌سی" ایله علاقه‌لی فعالیت‌لرین ده فاصیله سیز داوام ائتدیگینی دیله گتیردی.
